Acoperișul unei spălătorii auto din Piatra Neamț, a fost luat de vânt vineri dimineață și a căzut peste un foișor, anunță ISU Neamț. Pompierii transmit că nu au fost victime, potrivit mediafax.
"În această dimineață, în jurul orei 09:00, prin apel la 112, pompierii au fost înștiințați despre faptul că în municipiul Piatra-Neamț, acoperișul unei construcții situată pe strada General Dăscălescu a fost luat de vânt. La locul solicitării s-au deplasat două echipaje de pompieri cu o autospecială complexă pentru intervenție și o autospecială pentru intervenție și salvare de la înălțime. Ajunși la locul indicat, pompierii au constatat că acoperișul unei spălătorii auto a fost luat de vânt și a căzut peste un foișor.", transmite ISU Neamț.
Pompierii spune că nu au fost victime.
Zona Moldovei se află sub avertizare Cod galben de vânt.
Tot din cauza vântului puternic, pompierii din Iași și Harghita intervin pentru degajarea unor copaci căzuți pe stradă.